รัฐมนตรีว่าการกระทรวงมหาดไทย เผยทุกจังหวัดมีความพร้อมอย่างเต็มที่ในการจัดทำน้ำอภิเษกในการพระราชพิธีบรมราชาภิเษก พร้อมเชิญชวนประชาชนสวมเสื้อโทนเหลืองเข้าร่วมในพิธีมงคล เริ่มตั้งแต่วันที่ 6 เมษายนนี้
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ขณะนี้ทุกจังหวัดมีความพร้อมสำหรับการจัดทำน้ำอภิเษกในการพระราชพิธีบรมราชาภิเษกแล้ว ทั้งการปรับปรุงภูมิทัศน์ ประดับตกแต่งบริเวณโดยรอบแหล่งน้ำศักดิ์สิทธิ์และบริเวณสถานที่ประกอบพิธีทำน้ำอภิเษก รวมถึงการซักซ้อมประกอบพิธีเสมือนจริงในทุกขั้นตอนโดยทั้งหมดเป็นไปด้วยความเรียบร้อยถูกต้อง สวยงามตามโบราณราชประเพณี พร้อมกันนี้ขอเชิญชวนประชาชนทุกพื้นที่ทั่วประเทศร่วมพิธีอย่างพร้อมเพียงกัน โดยแต่งกายชุดสุภาพเรียบร้อยโทนสีเหลืองร่วมพิธีในพิธีพลีกรรมตักน้ำศักดิ์สิทธิ์ ตั้งแต่วันที่ 6 เมษายนนี้ และร่วมส่งขบวนในช่วงการเคลื่อนขบวนน้ำศักดิ์สิทธิ์ตามเส้นทางที่ผ่านชุมชนในพื้นที่ไปยังสถานที่ประกอบพิธีทำน้ำอภิเษก //การประกอบพิธีทำน้ำอภิเษก ในที่ 8 เมษายน // และการประกอบพิธีเวียนเทียนสมโภชน้ำอภิเษก ในวัที่ 9 เมษายนนี้ ซึ่งถือเป็นความภูมิใจอย่างสูงสุดในการแสดงออกถึงความจงรักภักดี         รัฐมนตรีว่าการกระทรวงมหาดไทย กล่าวอีกว่า ในพิธีมงคลนี้ยังขอเชิญชวนประชาชนร่วมเป็นจิตอาสาเฉพาะกิจการพระราชพิธีบรมราชาภิเษก ตามที่ศูนย์อํานวยการใหญ่จิตอาสาพระราชทาน 904 กำหนด เพื่อจิตอาสาจะได้มีส่วนร่วมในงานจัดพระราชพิธีร่วมกับส่วนราชการและภาคประชาชน ทั้งก่อน ระหว่าง และหลังการจัดกิจกรรมพระราชพิธีบรมราชาภิเษกของแต่ละจังหวัด โดยสำนักงานทะเบียนกลาง กรมการปกครอง กระทรวงมหาดไทย ได้จัดทำระบบการรับสมัครจิตอาสาเฉพาะกิจพระราชพิธีบรมราชาภิเษก ผ่านทางเว็บไซต์เพื่อรับสมัครจิตอาสาที่มีอยู่เดิม และจัดกลุ่มงานจิตอาสาเฉพาะกิจ เข้าร่วมปฏิบัติใน 7 กลุ่มงาน ได้แก่ กลุ่มงานรักษาความปลอดภัยและการจราจร // กลุ่มงานแพทย์และสาธารณสุข // กลุ่มงานขนส่ง // กลุ่มงานบริการและส่งกำลังบำรุง // กลุ่มงานนิทรรศการและพิธีการ // กลุ่มงานโยธา // และกลุ่มงานโครงการและกิจกรรมเฉลิมพระเกียรติ โดยประชาชนทั่วไปหรือกลุ่มองค์กรที่ไม่ได้เป็นจิตอาสาเดิมสามารถสมัครด้วยตนเอง ณ สำนักทะเบียนอำเภอ 878 แห่ง หรือสำนักทะเบียนท้องถิ่นเขต 50 เขต ส่วนผู้ที่เป็นจิตอาสาเดิม สามารถสมัครเป็นจิตอาสาเฉพาะกิจ ผ่านเว็บไซต์ http://www.khonthai.com/Jitarsa และ http://www.bora.dopa.go.th/Jitarsa โดยเริ่มวันแรกตั้งแต่วันที่ 3 เมษายนเป็นต้นไป